Supreme Court sends three Amrapali directors to police custody - www.khaskhabar.com
Apr 26, 2019 11:43 amहिन्दी I English
Home » News » India News » Supreme Court sends three Amrapali directors to police custody
सुप्रीम कोर्ट के आदेश के बाद आम्रपाली ग्रुप के तीनों डायरेक्टर हिरासत में
khaskhabar.com : मंगलवार, 09 अक्टूबर 2018 3:44 PM
नई दिल्ली। सुप्रीम कोर्ट ने आम्रपाली रियल एस्टेट ग्रुप के तीनों डायरेक्टर्स को तुरंत पुलिस कस्टडी में लेने का निर्देश दिया है। इनमें अनिल कुमार शर्मा, शिव प्रिया और अजय कुमार शामिल हैं। कोर्ट के आदेश के बाद तीनों डायरेक्टरों को पुलिस ने अपनी कस्टडी में ले लिया है।
अदालत ने कहा कि जब तक ये ऑडिट रिपोर्ट नहीं जमा करते तब तक उन्हें हिरासत में रखा जाए। सुप्रीम कोर्ट ने मंगलवार को आम्रपाली ग्रुप को जमकर फटकार लगाई। कोर्ट ने डेवलपर को कहा कि वह लुकाछिपी का खेल बंद करे। सुप्रीम कोर्ट ने डेवलपर की तरफ से पैरवी कर रहे वकील को कहा कि अभी तक फॉरेंसिक ऑडिट से जुड़ी रिपोर्ट ऑडिटर्स को क्यों नहीं सौंपी गई है।
इससे पहले सुप्रीम कोर्ट ने ऋण वसूली ट्राइब्यूनल को आम्रपाली की 16 संपत्तियों की बिक्री का आदेश दिया था। अनुमान लगाया गया कि संपत्तियों की बिक्री से 1600 करोड़ रुपये इकट्ठा हो सकते हैं। कोर्ट ने कहा था कि वह तय करेगा कि कैसे इस रकम का इस्तेमाल अधूरे प्रॉजेक्ट को पूरा करने में होगा।
इससे पहले सुप्रीम कोर्ट ने आम्रपाली समूह की ठप पड़ी परियोजनाओं को पूरा करने वाले बिल्डर का चयन करने के लिए एनबीसीसी लिमिडेट को निविदाएं पेश करने की अनुमति दे दी थी। उच्चतम न्यायालय ने एनबीसीसी से 60 दिन के अंदर लंबित पड़ी परियोजनाओं की विस्तृत परियोजना रिपोर्ट तैयार करने को कहा है।
Web Title-Supreme Court sends three Amrapali directors to police custody
Tags: supreme court, amrapali directors, police custody, hindi news, news in hindi, breaking news in hindi, real time news